**Jesper Svenningsen** (sündinud 1966. aastal Aalborgis) on Taani jurist.

Ta õppis õigusteadust Aarhusi ülikoolis, mille lõpuks sooritas ta 1989. aastal õigusteaduse kandidaadi kraadieksami.

Pärast ülikooli lõpetamist asus Svenningsen Kopenhaagenis erialasele tööle advokaadikandidaadina Kammeradvokatenis (Taani valitsuse õigusnõunike büroo), misjärel sai temast aastateks 1991–1993 õigusnõunik Euroopa Kohtus kohtujurist Claus Gulmanni kabinetis. Aastatel 1993–1995 töötas ta taas Kammeradvokatenis ning temast sai Taani advokaat, kellel on õigus esindamiseks Landsretis (Taani apellatsioonikohus). Sel ajavahemikul töötas ta ka Kopenhageni ülikoolis liidu õiguse lektorina.

Aastatel 1995–1999 oli ta Luksemburgis Euroopa Avaliku Halduse Instituudi (Institut Européen d’Administration Publique’i) lektor ja seejärel direktori kohusetäitja. Nende ülesannete täitmise katkestas ta 1997. aastaks, et töötada Brüsselis asuvas Taani advokaadibüroos. 1999. aastal siirdus ta tööle Euroopa Vabakaubanduse Assotsiatsiooni (EFTA) järelevalveameti (ESA) õigusteenistusse ja 2000. aastal Euroopa Liidu Kohtusse juristi-lingvistina. 2003. aastal kutsuti ta Euroopa Kohtu kohtunikuks saanud Claus Gulmanni kabinetti õigusnõunikuks. Aastatel 2006–2013 oli ta õigusnõunik Euroopa Kohtu kohtuniku Lars Bay Larseni juures.

Svenningsen nimetati 7. oktoobril 2013 Avaliku Teenistuse Kohtu kohtunikuks ja ta täitis neid ametiülesandeid kuni selle kohtu tegevuse lõpetamiseni 1. septembril 2016. Ta nimetati Euroopa Liidu Üldkohtu kohtunikuks 19. septembril 2016 ja kaaskohtunikud valisid 30. septembril 2019 ta 5. koja presidendiks.

  


| * v
* r
Üldkohtu kohtunikud |
| --- |
| president | 
 **·** Marc van der Woude |  |
| asepresident | 
 **·** Savvas S. Papasavvas |
| 1. koda | 
 **·** Dean Spielmann (president) **·**  Virgilijus Valančius **·**  Roberto Mastroianni **·**  Maja Brkan **·**  Ion Gâlea **·**  Tihamér Tóth |
| 2. koda | 
 **·** Anna Marcoulli (president) **·**  Sten Frimodt Nielsen **·**  Juraj Schwarcz **·**  Vesna Tomljenović **·**  Rimvydas Norkus **·**  William Valasidis |
| 3. koda | 
 **·** Fredrik Schalin (president) **·**  Petra Škvařilová-Pelzl **·**  Iko Nõmm **·**  Gabriele Steinfatt **·**  Damjan Kukovec |
| 4. koda | 
 **·** Ricardo da Silva Passos (president) **·**  Stéphane Gervasoni **·**  Nina Półtorak **·**  Inga Reine **·**  Tuula Riitta Pynnä |
| 5. koda | 
 **·** Jesper Svenningsen (president) **·**  Colm Mac Eochaidh **·**  Johannes Christoph Laitenberger **·**  José Martín y Pérez de Nanclares **·**  Mirela Stancu |
| 6. koda | 
 **·** Maria José Costeira (president) **·**  Mariyana Kancheva **·**  Ulf Öberg **·**  Pēteris Zilgalvis **·**  Elisabeth Tichy-Fisslberger |
| 7. koda | 
 **·** Krystyna Kowalik-Bańczyk (president) **·**  Eugène Buttigieg **·**  Gerhard Hesse **·**  Ioannis Dimitrakopoulos **·**  Beatrix Ricziová |
| 8. koda | 
 **·** Alexander Kornezov (president) **·**  Geert De Baere **·**  David Petrlík **·**  Krisztián Kecsmár **·**  Suzanne Kingston |
| 9. koda | 
 **·** Laurent Truchot (president) **·**  Heikki Kanninen **·**  Ramona Frendo **·**  Miguel Sampol Pucurull **·**  Tamara Perišin |
| 10. koda | 
 **·** Ornella Porchia (president) **·**  Marc Jaeger **·**  Lauri Madise **·**  Paul Nihoul **·**  Steven Verschuur |